તરુણ તાહિલિયાણીએ આ શો માટે મોટાભાગના ડ્રેસ દુલ્હન માટે ડિઝાઇન કર્યા હતાં. આ સાથે જ તેમણે પાર્ટી ડ્રેસિસ પણ ડિઝાઇન કર્યા હતાં. સોનાક્ષી સિન્હા રૅમ્પ ઉપર ફ્લોરલ લહેંગો પહેરી ઉતર્યાં. લહેંગામાં સિલ્વર વર્ક કરાયેલુ હતું. સોનાક્ષીના વાળ ખુલ્લા હતાં અને તેમાં ગોલ્ડન માંગ ટીકો પણ લગાવેલો હતો. સોનાએ હૅવી ઈયરિંગ્સ પણ પહેરી રાખ્યા હતાં. તેમની સાથે રૅમ્પ પર તરુણે પણ વૉક કર્યું. આ પ્રસંગે સોનાક્ષીના માતા પૂનમ સિન્હા પણ હાજર હતાં.